Ministru kabineta rīkojuma projekta

**„Par valsts nekustamā īpašuma „Kabiles pils”, Kabilē, Kabiles pagastā, Kuldīgas novadā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmajā un otrajā daļā noteikts, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai, un atsavināšanu var ierosināt attiecīgās iestādes vadītājs, kura valdījumā atrodas valsts manta. Saskaņā ar Atsavināšanas likuma 5.panta pirmajā daļā noteikto atļauju atsavināt valsts nekustamo īpašumu dod Ministru kabinets.Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa paredz, ka valsts vai pašvaldības īpašuma objekti, izņemot šā likuma 15.pantā minētos *(15.pantā noteikta turpmākā rīcība ar valsts vai pašvaldības kapitāla daļām vai kapitālsabiedrībām)*, kā arī apbūvēti un neapbūvēti zemesgabali, par kuriem līdz pabeigšanas datumam nav saņemts privatizācijas ierosinājums vai pēc pabeigšanas datuma saskaņā ar šā likuma 14.pantu ir izbeigta privatizācija, vai kurus Ministru kabinets vai pašvaldības dome saskaņā ar šā likuma 6.panta astoto daļu nav nodevusi privatizācijai, turpmāk var tikt atsavināti Atsavināšanas likumā noteiktajā kārtībā. Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi” (turpmāk – VNĪ), izņemot šā panta 1.1, 1.2 un 1.3 daļā minētos gadījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „Kabiles pils”, Kabilē, Kabiles pagastā, Kuldīgas novadā, pārdošanu” (turpmāk – rīkojuma projekts) sagatavots, lai saskaņā ar Atsavināšanas likuma 4.panta pirmo un otro daļu un 5.panta pirmo daļu VNĪ atļautu pārdot izsolē valsts nekustamo īpašumu „Kabiles pils” (nekustamā īpašuma kadastra Nr.6258 007 0513) – zemes vienību (zemes vienības kadastra apzīmējums 6258 007 0513) 0,2787 ha platībā un administratīvo ēku (būves kadastra apzīmējums 6258 007 0513 001) – Kabilē, Kabiles pagastā, Kuldīgas novadā.Rīkojuma projektā iekļautā nekustamā īpašuma raksturojums. Nekustamais īpašums „Kabiles pils” (nekustamā īpašuma kadastra Nr. 6258 007 0513) Kabilē, Kabiles pagastā, Kuldīgas novadā, sastāv no:* zemes vienības (zemes vienības kadastra apzīmējums 6258 007 0513) 0,2787 ha platībā;
* administratīvās ēkas (būves kadastra apzīmējums 6258 007 0513 001; būves tips 12620101 – muzeji, mākslas galerijas, bibliotēkas un arhīvu ēkas) ar kopējo platību 1465,10 m2.

Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Kuldīgas rajona tiesas zemesgrāmatu nodaļas Kabiles pagasta zemesgrāmatas nodalījumā Nr.100000195430, lēmuma datums: 06.12.2005. Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2014.gada 1.janvāri ir 5773 *euro*, tai skaitā zemes vienības 556 *euro*, un administratīvās ēkas 5217 *euro*.Zemes vienības lietošanas mērķis: 0908 – pārējo sabiedriskās nozīmes objektu apbūve.Saskaņā ar VNĪ rīcībā esošajiem nekustamā īpašuma rentabilitātes rādītājiem par periodu no 2011.gada 1.janvāra līdz 2013.gada 31.decembrim nekustamā īpašuma pārvaldīšana VNĪ ir nesusi zaudējumus 15 897 *euro* apmērā.Nekustamais īpašums ir valsts nozīmes kultūras pieminekļa „Kabiles muižas apbūve” (valsts aizsardzības Nr.6337) daļa. Administratīvā ēka (būves kadastra apzīmējums 6258 007 0513 001) sastāv no diviem kultūras pieminekļiem (Nekustamā īpašuma valsts kadastra informācijas sistēmā viens kadastra apzīmējums divām vēsturiskām ēkām, kas savstarpēji savienotas ar starpbūvi) – valsts nozīmes arhitektūras piemineklis „Muižas dzīvojamā ēka” (valsts aizsardzības Nr.6338) un valsts nozīmes arhitektūras piemineklis „Pārvaldnieka māja” (valsts aizsardzības Nr.6340).Saskaņā ar Valsts kultūras pieminekļu aizsardzības inspekcijas 07.08.2014. vēstulē Nr.04-09/2177 sniegto informāciju atbilstoši 2000.-2004.gada izpētes secinājumiem un inspekcijas arhitektūras speciālistu viedoklim, būtu pamatoti kultūras pieminekļu nosaukumus precizēt attiecīgi uz „Kungu māja” un „Virtuves māja”. Likuma „Par kultūras pieminekļu aizsardzību” 8.panta trešā daļa nosaka, ka kultūras pieminekļa atsavināšana var notikt, ja par nodomu atsavināt kultūras pieminekli tā īpašnieks ir paziņojis Valsts kultūras pieminekļu aizsardzības inspekcijai, attiecīgā rajona valsts kultūras pieminekļu aizsardzības inspektors ir apsekojis kultūras pieminekli un nākamais tā īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu.Saskaņā ar likuma „Par kultūras pieminekļu aizsardzību” 8.panta trešajā daļā noteikto nekustamā īpašuma ieguvējs tiks iepazīstināts ar tam izdotajiem Valsts kultūras pieminekļu aizsardzības inspekcijas norādījumiem par kultūras pieminekļa izmantošanu un saglabāšanu.Saskaņā ar likuma „Par kultūras pieminekļu aizsardzību” 11.panta otrās daļas 1.punktā noteikto kultūras pieminekļa īpašnieka (valdītāja) pienākums ir ievērot likumdošanas un citus normatīvos aktus, kā arī Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu.Līdz ar to nekustamā īpašuma izsoles noteikumos un pirkuma līgumā tiks iekļauts nosacījums, ka saskaņā ar likumā „Par kultūras pieminekļu aizsardzību” 11.panta otrās daļas 1,punktā noteikto pircējam jāievēro normatīvie akti un tam izsniegtie Valsts kultūras pieminekļu aizsardzības inspekcijas norādījumi par kultūras pieminekļa izmantošanu un saglabāšanu.Par nekustamo īpašumu 2009.gada 12.martā noslēgtais nomas līgums Nr.L-2885, pamatojoties uz nomnieka iesniegumu, 2014.gada 18.martā ir izbeigts, un tiek veiktas darbības, lai no Kuldīgas rajona tiesas zemesgrāmatu nodaļas Kabiles pagasta zemesgrāmatas nodalījuma Nr.100000195430 dzēstu III daļas 1.iedaļas ierakstu Nr.2.1. par nostiprināto nomas tiesību.Ņemot vērā, ka nekustamais īpašums nav piemērots VNĪ saimnieciskās darbības veikšanai, kā arī tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – VNĪ Īpašumu izvērtēšanas komisija 2014.gada 17.jūlijā (prot. Nr.23, 2.punkts) ir pieņēmusi lēmumu to normatīvajos aktos noteiktā kārtībā virzīt atsavināšanai. Valsts nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ), jo tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekts paredz atļaut VNĪ pārdot izsolē valsts nekustamo īpašumu „Kabiles pils” (nekustamā īpašuma kadastra Nr.6258 007 0513) – zemes vienību (zemes vienības kadastra apzīmējums 6258 007 0513) 0,2787 ha platībā un administratīvo ēku (būves kadastra apzīmējums 6258 007 0513 001) – Kabilē, Kabiles pagastā, Kuldīgas novadā.VNĪ, pamatojoties uz Ministru kabineta atļauju, rīkojuma projekta 1.punktā minēto valsts nekustamo īpašumu pārdos izsolē. Atbilstoši Atsavināšanas likuma 11.panta pirmajā daļā noteiktajam sludinājums par nekustamā īpašuma izsoli publicējams oficiālajā izdevumā „Latvijas Vēstnesis”, institūcijas, kas organizē izsoli (9.pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Izsole rīkojama saskaņā ar Atsavināšanas likuma II.nodaļas „Pārdošana izsolē” nosacījumiem.Rīkojuma projekta 3.punkts paredz nekustamo īpašumu valdītājam  Finanšu ministrijai uzdevumu nodot pircējam valsts nekustamos īpašumus 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.Trīsdesmit dienu termiņš dokumentu nodošanai nekustamo īpašumu pircējam noteikts, izvērtējot nekustamo īpašumu pircēja pienākumu veikt noteiktas darbības noteiktos termiņos, samērīgi ar nekustamo īpašumu pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamo īpašumu pircēja pienākumiem, veikt noteiktas darbības noteiktos termiņos, ir jābūt arī nekustamo īpašumu pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. *euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti,* un Finanšu ministrijasmājas lapā - sadaļā *Sabiedrības līdzdalība/Tiesību aktu projekti.* Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”; institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ).  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Finanšu ministrs A.Vilks

11.09.2014. 11:41

1768

L.Kokorēviča, 67024955

Lita.Kokorevica@vni.lv